Source: https://www.bihorpenet.ro/baschet-e-2-0-pentru-oradea-in-seria-finala-cu-sibiul/
Timestamp: 2019-08-22 07:54:55+00:00

Document:
Baschet: E 2-0 pentru Oradea în seria finală cu Sibiul – Bihorpenet
mai 29, 2019 mai 29, 2019 Mihalcea Victor
CSM CSU Oradea a câștigat Meciul 2 al finale Ligii Naționale de baschet masculin – ediția 2018/19. Roș-albaștrii au revenit târziu însă au învins din nou pe terenul lui BC CSU Sibiu, scor 64-62.
Jocul a demarat cu Markovic în cvintetul de start, în locul lui Valeika, iar cvintetul de start al CSM-ului i-a cuprins pe obișnuiții titulari Watson, Richard, Nicolescu și Zekovic. Roș-albaștrii au întâmpinat din nou probleme la recuperare, însă au împiedicat echipa gazdă să marcheze cu ușurință din spațiul de trei secunde. Partida a avut un nivel de combativitate foarte ridicat, orădenii având mari probleme cu greșelile personale. Marc Carter a stabilit scorul primei pauze, 18-16, cu o reușită din zero grade.
Formația din Sibiu a profitat de numărul mare de greșeli personale dictate împotriva oaspeților și a bifat 17 vizite la linia de pedeapsă în primele 20 minute de joc. CSM-ul a înregistrat doar șase prezențe la libere în același interval. Cu Carter și Markovic având câte trei greșeli personale, iar Valeika și Zekovic având câte două, antrenorul Cristian Achim a terminat repriza cu Țîbîrnă și Gavrilă pe parchet, alături de Nicolescu. Nikola Markovic a înscris o liberă pentru a stabili scorul la jumătatea partidei, scor 34-32.
Repriza secundă a demarat extrem de modest pentru formația bihoreană. Aceasta nu a găsit soluții în faza de atac, iar formația de pe Cibin a trecut la conducere. CSM-ul a întâmpinat probleme majore la linia de pedeapsă și nu a putut să țină nivelul de intensitate etalat de gazde. Astfel, CSU Sibiu s-a menținut în avantaj, scor 51-46, la intrarea în secvența a 4-a.
Ultimul act a demarat dificil pentru orădeni. Aceștia au întâmpinat dificultăți în faza de atac, iar formația gazdă s-a desprins la șapte lungimi, scor 56-49. Roș-albaștrii au cerut timp de odihnă, iar la reluare au preluat inițiativa, marcând zece puncte fără replică și au trecut definitive la conducere. Kris Richard a finalizat un contraatac cu un slam dunk devastator. În finalul partidei s-au consemnat mai multe imprecizii la linia de pedeapsă, însă apărarea orădeană a fost impresionantă, atât din punct de vedere colectiv, cât și individual. Astfel, CSM CSU Oradea a învins din nou la diferență de două puncte.
Giordan Watson a totalizat 18 puncte, Nikola Markovic a adăugat 13, iar Kric Richard a terminat cu 11 puncte pentru CSM CSU Oradea. În replică, Justas Tamulis a totalizat 11 puncte, iar Kevin Hardy a terminat cu 10 pentru CSU Sibiu.
CSM CSU Oradea a fost susținută de un inimos grup de suporteri, similar celor consemnate la Meciul 1. De asemenea, la Arena Antonio Alexe a fost organizată o nouă vizionare la care au fost invitați toți suporterii orădeni.
Scorul general a devenit 2-0 pentru CSM CSU Oradea. Se joacă pe sistemul cel mai bun din cinci partide. Meciul 3 are loc duminică (02.06), ora 19:00, la Arena Antonio Alexe. Partida va fi transmisă în direct la DigiSport.
finala, sibiu
august 3, 2019 Mihalcea Victor Comentariile sunt închise pentru România învinge (în sfârșit) și va juca, în compania Slovaciei, pentru locul 21
România învinge (în sfârșit) și va juca, în compania Slovaciei, pentru locul 21
Vizualizari: 67 Diviza B a Campionatului European de baschet masculin U18, care se desfășoară la Oradea,...
august 2, 2019 Mihalcea Victor Comentariile sunt închise pentru Și am pierdut din nou… Ne-a bătut și Danemarca!
Și am pierdut din nou… Ne-a bătut și Danemarca!
Vizualizari: 54 Clasată pe ultimul loc în faza grupelor, cu cinci eșecuri din cinci partide, echipa...
iulie 31, 2019 Mihalcea Victor Comentariile sunt închise pentru Kris Richard a plecat acasă. Ce rost mai avea să rămână?
Kris Richard a plecat acasă. Ce rost mai avea să rămână?
Vizualizari: 211 Jucătorul echipei CSM CSU Oradea, Kris Richard s-a întors în Statele Unite, întrucât actele...

References: CSM 
 CSM 
 CSM 

CSM 
 CSM 
 CSM